Astrodienst Webmaster Tools - Astrodienst Guest user u1360190081
30-Jun-2016, 00:28 UT/GMT SA ontwerper trek vir Kelly Rowland aan!
JY LEES NOU SA ontwerper trek vir Kelly Rowland aan!
Daar is nóg ’n internasionale ster wat die 25-jarige ontwerper van Koster in die Noordwes se rokke dra. Gert-Johan se rokke is al deur sterre soos Kourtney Kardashian gedra, en nou ook deur die voormalige Destiny's Child-sanger, Kelly Rowland.
Daar is nóg ’n internasionale ster wat die 25-jarige ontwerper van Koster in die Noordwes se rokke dra. Gert-Johan se rokke is al deur sterre soos Kourtney Kardashian gedra, en nou ook deur die voormalige Destiny's Child-sanger Kelly Rowland.
Die eerste rok wat Gert vir haar ontwerp het, was ’n noupassende swart rok om haar vietse figuur te vlei. Hy het die rok ’n oop rug gegee sodat daar lekker oor-die-skouer-foto's geneem kan word.
Kelly by die gala-ete saam met Julie Bowen van 'Modern Family'-faam FOTO: Instagram
"Ek was ekstaties toe Kelly die aand van die gala my rok gedra het, maar dit was ongelooflik toe sy dit ook, met volle erkenning aan my, op Instagram geplaas het. As ontwerper is my eerste prys dat elke vrou wat een van my rokke dra, soos ’n prinses daarin voel. Ek is baie dankbaar dat sy só tevrede met haar rok was!"
En dis net die begin. Want ons hoor Kelly wil nóg van Gert-Johan se uitrustings dra ...
Gert is ook op die oomblik besig om uniforms te ontwerp vir Pink Drive, die borskanker-organisasie wat mobiele klinieke bestuur en gratis mammogramme en borsgesondheidsopvoeding gee. Die mediese personeel wat die mobiele klinieke beman, gaan dus binnekort met hul eie 'Gert-Johan Coetzee-skeppings' kan spog.
Gert-Johan het vir homself ’n doelwit gestel: "Armani het prinses Charlene se trourok met 40 000 Swarovski-kristalle versier. Ek gaan kyk of ek dit kan klop!" Gert wil ook Swarovski-kristalle in dagklere wat meer bekostigbaar is, gebruik.